Karu tutkimustulos nyky-Suomesta: Köyhien lapset pysyvät köyhinä ja rikkaiden lapset rikkaina

Vanhempien sosioekonominen asema periytyy erityisesti yhteiskunnan ääripäissä, ilmenee Helsingin yliopiston väitöstutkimuksesta.

Varallisuus ja varattomuus on vahvasti periytyvää, ilmenee Helsingin yliopiston tutkimuksesta. Ihmiset jonottivat Heikki Hurstin jakamaa ilmaisruokaa Helsingissä maaliskuussa.­

Kaikkein köyhimpien lapset siis pysyvät köyhinä ja kaikkein rikkaimpien rikkaina.

Pienituloisella resurssien puute heikentää mahdollisuuksia siirtyä sosiaaliluokasta toiseen. Hyväosaisella etuoikeudet sen sijaan pysyvät.

Koska työmarkkinoilla on yhä olemassa jakoa mies- ja naisvaltaisiin aloihin, tutkimuksen mukaan pienituloisuus tyypillisesti periytyy naisilla ja suurituloisuus miehillä. 1990-luvulta lähtien aseman periytyminen on miehillä pysynyt samana ja naisilla hieman kasvanut.

Pienituloisiksi laskettiin työikäisen väestön pienituloisin viidennes ja suurituloisiksi vastaavasti suurituloisin viidennes.